WHA เด้ง 2% โบรกปรับกำไรปีนี้ขึ้น 18% สะท้อนยอดโอนที่ดินพุ่ง อัพเป้า 5 บ.
WHA เด้ง 2% โบรกปรับกำไรปี 66 ขึ้น 18% สะท้อนยอดโอนที่ดินเพิ่มขึ้นตามยอดขายที่แข็งแกร่ง และการฟื้นตัวของธุรกิจสาธารณูปโภคและไฟฟ้า พร้อมปรับราคาเป้าหมายขึ้นเป็น 5 บาท แนะนํา “ซื้อ”
WHA เด้ง 2% โบรกปรับกำไรปี 66 ขึ้น 18% สะท้อนยอดโอนที่ดินเพิ่มขึ้นตามยอดขายที่แข็งแกร่ง และการฟื้นตัวของธุรกิจสาธารณูปโภคและไฟฟ้า พร้อมปรับราคาเป้าหมายขึ้นเป็น 5 บาท แนะนํา “ซื้อ”
23 มี.ค. 2566

ผู้สื่อข่าวรายงานว่า วันนี้ (23 มี.ค. 66) ราคาหุ้น บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA ล่าสุด ณ เวลา 10:07 น. อยู่ที่ระดับ 4.20 บาท บวก 0.10 บาท หรือ 2.44% สูงสุดที่ระดับ 4.20 บาท ต่ำสุดที่ระดับ 4.10 บาท ด้วยมูลค่าการซื้อขาย 103.37 ล้านบาท

บริษัทหลักทรัพย์ กรุงศรี จำกัด (มหาชน) ระบุในบทวิเคราะห์ มีการปรับประมาณการกําไรปี 66 เพิ่มขึ้น 18% และปี 67 เพิ่มขึ้น 9% สะท้อนยอดโอนที่ดินเพิ่มขึ้นตามยอดขายที่แข็งแกร่ง และการฟื้นตัวของธุรกิจสาธารณูปโภคและไฟฟ้า เชื่อว่ายอดขายที่ดินที่แข็งแกร่ง 2,250 ไร่ในปีนี้ โดยคาดว่าจะปิดดีลกับนักลงทุน EV ได้อย่างน้อยสองราย และเงินปันผลงวดสุดท้าย 0.1003 บาท อัตราผลตอบแทน 2.4% กำหนดขึ้นเครื่องหมาย XD วันที่ 11 พ.ค.66 จะเป็นปัจจัยบวกในระยะสั้น ราคาหุ้น WHA ลดลง 2% จากต้นปีถึงปัจจุบัน ไม่ได้สะท้อนปัจจัยพื้นฐานที่แข็งแกร่งของบริษัท โดยปรับราคาเป้าหมายขึ้นเป็น 5 บาท และคงคำแนะนํา “ซื้อ”